Касцёл Найсвяцейшай Тройцы (Стараселле)

Касцёл Найсвяцейшай Тройцы — колішні каталіцкі храм у вёсцы Стараселле Шклоўскага раёна.

 Гісторыя 
Быў пабудаваны ў XVIII стагоддзі. На 1913 год налічвалася каля 1200 парафіян. Знішчаны савецкай уладай у 1939 годзе.

 Архітэктура 
Храм быў вырашаны ў традыцыях народнага драўлянага дойлідства пад уплывам стылю барока. Уяўляў сабой магутны, выцягнуты па падоўжнай восі прамавугольны зруб, што пераходзіў у вузейшую пяцігранную апсіду, двухсхільны гонтавы дах над якой пераходзіў у вальмавы і быў завершаны чацверыковай купальнай сігнатуркай. Сілуэт галоўнага фасада фарміравалі 2 чацверыковыя вежы з фігурнымі барочнымі купаламі. На фоне вертыкальнай шалёўкі вылучаліся высокія прамавугольныя аконныя праёмы. Справа перад касцёлам стаяла двух’ярусная чацверыковая шатровая званіца з адкрытым верхнім каркасным ярусам.

 Святары 
 1895—1905 — Ігнат Урбановіч
 1906—1930? — Юзаф Францавіч Вярыга

 Літаратура 


 Спасылкі 

Катэгорыя:XVIII стагоддзе ў Беларусі
Катэгорыя:Зніклі ў 1939 годзе
Катэгорыя:Будынкі і збудаванні Беларусі, знішчаныя савецкай уладай
Катэгорыя:Стараселле (Александрыйскі сельсавет)
Катэгорыя:З’явіліся ў XVIII стагоддзі
Катэгорыя:Колішнія касцёлы Магілёўскай вобласці
Катэгорыя:Помнікі беларускага народнага дойлідства
Катэгорыя:Збудаванні Беларусі ў стылі барока
Катэгорыя:Драўляныя касцёлы Беларусі
Катэгорыя:Касцёлы Шклоўскага раёна